7. Situationen i Zimbabwe (afstemning)
Før afstemningen
Michael Gahler
(DE) Fru formand! Med det formål at sikre en fuld opdatering anmoder jeg om, at følgende tekst, der fremgår af afstemningslisten, indføjes:
"glæder sig over G8-ledernes erklæring af 8. juli 2008 om Zimbabwe, navnlig deres erklæring om ikke at ville acceptere legitimiteten af en regering, som ikke afspejler folkets vilje i Zimbabwe, deres henstilling om at udpege en særlig udsending for FN's generalsekretær, der skal aflægge rapport om den politiske og humanitære situation samt menneskerettigheds- og sikkerhedssituationen og samtidig støtte regionale bestræbelser på mægling mellem de politiske partier under hensyntagen til resultatet af valget den 29. marts 2008, og endelig deres erklærede hensigt om at tage yderligere skridt, herunder indførelse af finansielle og andre foranstaltninger over for de personer, der er ansvarlige for voldsanvendelse;".
(Parlamentet vedtog det mundtlige ændringsforslag)
